Paartjie sterf in motorfietsongelukArgieffoto Twee mense is dood nadat die motorfiets waarop hulle gery het reg van voor teen ŉ vragmotor in Boksburg aan die Oos-Rand gebots het. William Ntladi, woordvoerder van die Ekurhuleni-nooddienste, het gesê paramedici is omstreeks 18:00 Saterdag na die toneel in Wit-Deep-straat ontbied. “Met paramedici se aankoms is die liggame van twee mense saam met die motorfiets in die pad aangetref. Hulle is op die toneel dood verklaar.” Volgens Ntladi is die vragmotorbestuurder nie in die botsing beseer nie. Die presiese omstandighede rakende die voorval is nog nie bekend nie en word ondersoek.